kardosdrur/scandi-wiki huggingface dataset:
Raphael Gualazzi

Raffaele Gualazzi (født 11. november 1981 i Urbino), bedre kendt som Raphael Gualazzi, er en italiensk sanger og pianist.

Biografi 
Den 16. september 2005 udgav Gualazzi sit første album med titlen Love Outside the Window. Albummet blev distribueret af Edel Music.

I 2008 indspillede Gualazzi en coverversion af "Georgia on My Mind" under udfærdigelsen af sin CD Piano Jazz, som senere blev udgivet i Frankrig af Wagram Music.

Sanremo Festival 
I september 2010 udgav han en digital EP i Italien og Europa. EP'en indeholdt en coverversion af Fleetwood Macs "Don't Stop" samt tre nye sange skrevet af Gualazzi. Deriblandt var ligeledes hans første single, "Reality and Fantasy". Sangen blev senere udgivet i en remixet version af den franske DJ Gilles Peterson.

Den 18. februar 2011 vandt han førstepladsen på Sanremo Musikfestival 2011 i kategorien for nybegynder-musikere. Herunder fik han tildelt priserne Mia Martini Award og Sala Radio-Tv Award for sin sang "Follia d'amore". Sangen er inkluderet på Gualazzis andet album, "Reality and Fantasy", hvilket blev udgivet den 16. februar 2011 af Sugar Music.

Europæisk Melodi Grand Prix 2011 
19. februar 2011 blev Gualazzi på Sanremo Musikfestival 2011 valgt som den person, der skulle repræsentere Italien ved Det Europæiske Melodi Grand Prix 2011 i Düsseldorf, Tyskland. Gualazzi var den første italienske sanger i 14 år, som skulle repræsentere Italien siden dets seneste deltagelse ved Det Europæiske Melodi Grand Prix 1997. Hans sang "Madness of Love" opnåede en andenplads ud af 43 deltagende europæiske lande med 189 point, blot 32 point fra vindersangen "Running Scared".

Diskografi

Referencer

Eksterne henvisninger 

 Raphael Gualazzis officielle hjemmeside
 Raphael Gualazzi på Allmusic
 

Personer fra Urbino
Sangere fra Italien
Pianister fra Italien
Italiens Eurovision Song Contest-deltagere
Deltagere ved Eurovision Song Contest 2011
Sinatur

Sinatur er en dansk hotelkæde, der består af seks hoteller og konferencecentre. Fælles for de seks hoteller er beliggenheden tæt ved skov, strand og vand. 

Kæden blev etableret i 2007 af Danmarks Lærerforening (DLF), der fortsat ejer den.

Sinatur er medlem af Danske Konferencecentre.

Hoteller i kæden
 Sinatur Hotel Sixtus, ejet siden 1957
 Sinatur Gl. Avernæs, ejet siden 1962
 Sinatur Hotel Skarrildhus, ejet siden 1962
 Sinatur Hotel Haraldskær, ejet af Boligselskabernes Landsforening, forpagtet af DLF siden 2007
 Sinatur Hotel Frederiksdal, ejet siden 1978
 Sinatur Hotel Storebælt, ejet siden 1989

Kilder og eksterne henvisninger
 Sinaturs hjemmeside

Etableret i 2007
Hotelkæder i Danmark
Danmarks Lærerforening
Elmia Nordic Rail

Elmia Nordic Rail er nordens største jernbanekonference med over 5.000 deltagere fra hele verden. Det afholdes i messecentret Elmia der ligger i Jönköping. I forbindelse med sagen om DSB og Waterfront, var Waterfront (i form som Copenhagen Climate Network) hyret til at fremme DSB's interesser i forbindelse med konferencen i oktober 2009.

Se også 
 DSB/Waterfront-sagen
 Copenhagen Climate Network

Fodnoter 

Jönköping
Udstillinger
Novodevitjekirkegården

Novodevitjekirkegården (, Novodevitje kladbisjtje) er den mest berømte kirkegård i Moskva. Den ligger ved siden af den sydlige mur til Novodevitjijklostet fra det 16. århundrede, som er byens tredjemest besøgte turistseværdighed. Den bør ikke forveksles med kirkegården af samme navn i Sankt Petersborg.

Historie 

Kirkegården blev udformet af Ivan Masjkov og indviet i 1898. Dens vigtighed stammer fra 1930'erne, da begravelsespladserne ved middelalderklostrene Simonov, Danilov og Donskoj blev udpeget til sløjfning. Kun Donskoj overlevede stalintiden nogenlunde intakt. Mange kendte russere, som var begravet andre steder, som Nikolaj Gogol og Sergej Aksakov, blev gravet op og genbegravet på Novodevitjekirkegården.

En nekropolis fra det 19. århundrede inden for klostrets mure, som omfattede 2.000 grave for den russiske adel og universitetsprofessorer, blev også rekonstrueret. Størstedelen af gravene blev ødelagt. På dette tidspunkt blev Anton Tjekhovs rester ført uden for klostermurene. Hans grav udgjorde kernen i "kirsebærhaven" - et område af kirkegården, som huser gravene for Konstantin Stanislavskij og de førende skuespillere i hans selskab.

Begravelser 
I Sovjetunionen var begravelse på Novodevitjekirkegården det næstmest prestigefulde, kun overgået af begravelse i Kremlmurens nekropolis. Blandt de sovjetiske ledere var det kun Nikita Khrusjtjov, der blev begravet på Novodevitjekirkegården frem for på den Røde Plads. Siden Sovjetunionens fald anvendes Kremlmuren ikke længere til begravelser, og Novodevitjekirkegården anvendes nu kun til de mest symbolsk vigtige begravelser. For eksempel blev Ruslands første præsident, Boris Jeltsin, begravet her i april 2007.

I dag er der på kirkegården grave for russiske forfattere, musikere og poeter, og også for berømte skuespillere, politiske ledere og videnskabsfolk. Mere end 27.000 personer er begravet på Novodevitjekirkegården. Der er ikke megen plads tilbage til flere begravelser. En ny national kirkegård er under opførelse i Mytisjtji nord for Moskva.

Kirkegården har en parklignende struktur med små kapeller og store skulpturmonumenter. Den er inddelt i de gamle områder 1-4, nyere områder 5-8 og de nyeste områder 9-11.

Kendte gravpladser

Kilder

Eksterne henvisninger 
 Uofficielt netsted. Fotos i høj opløselighed
 

Bygninger, konstruktioner og anlæg i Moskva
Kirkegårde
Etableret i 1898
Tour of Hangzhou 2013

Tour of Hangzhou 2013 er den 1. udgave af det kinesiske cykelløb Tour of Hangzhou. Løbet vil blive afholdt over fem etaper fra den 9. oktober til 13. oktober 2013 i og omkring Hangzhou. Det er det andet sidste løb ud af 29 i UCI World Tour 2013.

Den første planlagte udgave i 2012 blev aflyst, og skulle havde været det sidste løb i UCI World Tour 2012.

Deltagende hold 
Fordi Tour of Hangzhou er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover kan løbsarrangøren ASO invitere et antal hold fra lavere rækker.

Eksterne henvisninger 
 Tour of Hangzhou på UCIs hjemmmeside

Referencer 

UCI World Tour 2013
Die schöne Müllerin

Die schöne Müllerin (opus 25, D 795) er en sangcyklus for vokal og klaver af den tyske komponist Franz Schubert. Han komponerede den i 1823.

Teksten er fra den tyske digter Wilhelm Müllers digtsamling Die schöne Müllerin, der findes i værket 77 nachgelassene Gedichte aus den Papieren eines reisenden Waldhornisten (77 efterladte digte fra en rejsende valdhornists papirer) fra 1821. Digtene er inspireret af Müllers ugengældte kærlighed til digteren Luise Hensel. Schubert har skrevet musik til 20 af digtene.

Sangcyklussen handler om en ung møllersvend, der bryder op hjemmefra for at søge lykken. Ved at følge en bæk når han til en ny mølle, hvor han får arbejde. Han forelsker sig i møllerens datter, men da hun forelsker sig i en jæger, gribes møllersvenden af fortvivlelse og drukner sig i mølleåen. I den sidste sang ('Des Baches Wiegenlied') synger bækken en sørgmodig vuggevise for møllersvenden.

Noter

Litteratur 
 Erika von Borries. Wilhelm Müller, Der Dichter der "Winterreise", Eine Biographie. München: C.H. Beck, 2007. 
 Gülke, Peter. Franz Schubert und seine Zeit. Laaber-Verlag, 2. oplag af originaludgaven fra 1996, 2002. 

Værker af Franz Schubert
Erich Erichsen

Erich Erichsen er navnet på flere personer:

 Erich Erichsen (handelsmand) (1752-1837) – dansk handelsmand og skibsreder
 Erich Erichsen (forfatter) (1870-1941) – dansk forfatter (Erich Anton Erichsen)
J.A. Hansen (flertydig)

J.A. Hansen er navnet på flere personer:

 J.A. Hansen (1806-1877) – dansk politiker (Jens Andersen Hansen)
 J.A. Hansen (chefredaktør) (1878-1939) – dansk politiker og chefredaktør (Jens Andreas Hansen)
 J.A. Hansen (fagforeningsmand) (1867-1926) – dansk politiker og fagforeningsmand (Jacob Anton Hansen)
Gustavia

Gustavia er hovedstad og eneste by på øen Saint-Barthélemy (St. Barts), der udgør et fransk oversøisk kollektivitet i det østlige Caribien. Der bor godt 3 000 i Gustavia.

Gustavia er opkaldt efter den svenske konge Gustav III. Byen fik sit nuværende navn i 1784, da øen blev svensk. Det oprindelige franske navn var Carenage.

Gadenavnene i Gustavia er skiltet på svensk, mens alle officielle bykort har franske navne.

Der er få bygninger af historisk interesse i Gustavia på grund af en orkan med påfølgende bybrand i 1852. Den ældste bygning på øen er Sofia Magdalena kirketårnet fra 1799.

Svenskerne byggede tre forter rundt om havnen i Gustavia. Fort Oscar vogter fremdeles havnen ved La Pointe, men er lukket for offentligheden. Fort Gustav ved byporten kan besøges, men er en ruin, mens Fort Karl ikke eksisterer længere.

Eksterne henvisninger
The Wall Museum i Gustavia
St. Barths Online

Billedgalleri 

Saint-Barthélemy
Sveriges historie
Byer i Caribien
Tears on My Pillow

"Tears on My Pillow" er en sang skrevet af Sylvester Bradford og Al Lewis i 1958. Sangen blev først indspillet og udgivet af Little Anthony and the Imperials. Sangen har haft mange coverversioner, herunder en version af Kylie Minogue.

Kylie Minogue-version 
"Tears on My Pillow" blev udgivet som den fjerde og sidste single fra albummet Enjoy Yourself (1989). Sangen blev udgivet i november 1989 i Australien og i januar 1990 i Europa. Denne coverversion blev også inkluderet i soundtracket til filmen The Delinquents. Sangen nåede førstepladsen på UK Singles Chart for en uge i januar 1990 og nåede nummer 35 i Canada. B-siden "We Know the Meaning of Love" nåede førstepladsen i Sverige.

Format og sporliste 
CD single
 "Tears on My Pillow" – 2:33
 "We Know the Meaning of Love" (Extended Mix) – 5:50
 "Tears on My Pillow" (More Tears Mix) – 4:14

7" vinyl single
 "Tears on My Pillow" – 2:28
 "We Know the Meaning of Love" – 3:25

12" vinyl single
 "Tears on My Pillow" (More Tears Mix) – 4:14
 "We Know the Meaning of Love" (Extended Mix) – 5:50

Amerikansk og Kanadisk kassette
 "Tears on My Pillow" – 2:33
 "Nothing to Lose" – 3:20

Hitlister

Eksterne henvisninger 
Tears on My Pillow på Allmusic
Officiel tekst

Sange fra 1958
Sange fra 1989
Singler fra 1989
Kylie Minogue-sange
Svenske Vestindiske Kompagni

Det Svenske Vestindiske Kompagni (sv:Svenska Västindiska Kompaniet) var et svensk handelskompagni som drev handel på Vestindien mellem 1786 og 1805 fra den svenske ø Saint-Barthélemy.

Kompagniet var et privat selskab med kongeligt monopol på al svensk handel via Saint-Barthélemy. Af told og afgifter gik tre fjerdedele til kompagniet, mens resten tilfaldt den svenske stat som afgift. Kompagniet var hovedaktøren i den svenske slavehandel og blev opløst, da Sverige afviklede denne.

Eksterne henvisninger 
 Västindiska kompaniet, Svenska – Nordisk familjebok (2. oplag, 1922)
 Mémoire St Barth | Historia av Saint-Barthélemy, Comité de Liaison et d'Application des Sources Historiques (Saint-Barthélemy) - Resurser om St. Barths historie: slaveri, slavehandel og dens afskaffelse og hvordan det påvirkede denne ø i De Små Antiller.
 Svenska Sankt Barthsällskapet om Svenska Västindiska Kompaniet 
 Populär Historia om Svenska Västindiska Kompaniet

Handelskompagnier
Slaveri
Vestindiske Kompagni
Saint-Barthélemy
Etableret i 1786
Ophørt i 1805
Spil for livet

Spil for livet er en konkurrence for unge klassike musikere i alderen 10 til 19 år. Konkurrencen har en første pris på kr. 100.000.

Konkurrencen vises på DR2.

Noter 

Danmarks Radio
Tv-underholdningsprogrammer
Musikkonkurrencer i Danmark
Censor

Censor kan referere til:

 Censor (Antikkens Rom) - et højtstående embede i det antikke Rom
 Censor (eksamen) - en person der skal sikre eleven en fair og uvildig bedømmelse ved en eksamen
 Censor (censur) - en person som yder censur
 Censor (sang) – Gulddrengs 9. single

Ikke at forveksle med sensor
Censor (eksamen)

En censor er en person, som skal sikre, at eleven ved en eksamen bliver uvildigt bedømt efter given forskrift udstedt af en autoritet eller myndighed. Typisk er censoren en underviser fra en anden undervisningsinstitution, som er uddannet eller forsker i samme fagområde.

En skuemester fører tilsyn med udførelsen og vurderer resultatet af en svendeprøve.

Reference 

Eksamination
Stillingsbetegnelser inden for uddannelse
Børge Schrøder og hustru Herta Finnerups Musiklegat

Børge Schrøder og hustru Herta Finnerups Musiklegat er et dansk legat, der uddeles til unge musikere inden for klassisk musik.

Legater fra Danmark
Gladsaxe Musikpris

Gladsaxe Musikpris er en pris, der uddeles hvert år af Gladsaxe Kommune til:

Prisen startede i 1966 og består af et rejselegat på 50.000 kroner og en koncert som solist med Sjællands Symfoniorkester.

Prismodtagere 

1966: Mogens Dalsgaard - Piano
1967: Else Paaske - Koncertsanger
1968: Gert von Bülow - Cello
1969: Ole Jensen - Operasanger
1970: Sonja Gislinge - Harpe
1971: Elisabeth Westenholz - Piano
1972: Henrik Svitzer - Fløjte
1973: Irene Graaner - Operasanger
1974: John Damgaard Madsen - Piano
1975: Minna Nyhus - Operasanger
1976: Per Enevold - Dirigent
1977: Amalie Malling - Piano
1978: Hans Jørgen Jensen - Cello
1979: Michael Schønwandt - Dirigent
1980: Mikael Melbye - Operasanger
1981: Ketil Christensen - Trompet
1982: Flemming Dreisig - Orgel
1983: Gert Mortensen - Slagtøj
1984: Lars Ulrik Mortensen - Cembalo
1985: Elisabet Zeuthen Schneider - Violin
1986: Bertil Andersson - Klarinet
1987: Kim Bak Dinitzen - Cello
1988: Marianne Melnik - Violin
1989: Jens Bjørn Larsen - Tuba
1990: Per Salo - Piano
1991: Max Artved - Obo
1992: Mette Ejsing - Alt
1993: Tine Rehling - Harpe
1994: Michael Brydenfelt - Trompet
1995: Dorthe Dreier - Bratch
1996: Mikkel Futtrup - Violin
1997: Stephen Milling - Bas
1998: Giordano Bellincampi - Dirigent
1999: Helene Gjerris - Sopran
2000: Christina Bjørkøe - Piano
2001: Henrik Dam Thomsen - Cello
2002: Palle Knudsen - Baryton
2003: Christine Pryn - Violin
2004: David Hildebrandt - Slagtøj
2005: Jeanette Balland - Saxofon
2006: Mathias Hedegaard - Tenor
2007: Andreas Brantelid - Cello
2008: Tanja Zapolski - Piano
2009: Bjarke Mogensen - Accordeon
2010: Rune Tonsgaard Sørensen - Violin
2011: Jakob Kullberg - Cello
2012: Mathias Kjøller - Klarinet
2013: Christian Kluxen - Dirigent
2014: Niklas Walentin - Violin
2015: Eva Steinaa - Obo
2016: Lise Davidsen - Sopran
2017: Giovanni Punzi - Klarinet
2018: Gunvor Sihm - Violin
2019: Anders Kann Elten - Marimba

Noter 

Musikpriser fra Danmark
Etableret i 1966
Musikpris
Toyota Ipsum

Toyota Ipsum er en modelbetegnelse for to forskellige bilmodeller fra Toyota Motor:
 Første generation bygget mellem 1996 og 2001, se Toyota Picnic.
 Anden generation bygget mellem 2001 og 2009, se Toyota Avensis Verso.
Societas Scientiarum Fennica

Societas Scientiarum Fennica (finsk: Suomen Tiedeseura; svensk: Finska Vetenskaps-Societeten) er et finsk videnskabsakademi som er grundlagt i 1838 for at fremme videnskabelig diskussion og publicering inden for naturvidenskaberne og humaniora.

Akademiet medvirker til at understøtte forskersamfundets kontakter inden for Finland og internationalt. Dette gøres bl.a. ved at arrangere seminarer, symposier og diskussioner om aktuelle emner, og ved en udstrakt publikationsvirksomhed. Akademiet uddeler endvidere midler til forskning samt en række forskningspriser.

Akademiet er et videnskabsakademi, hvori man ikke selv kan ansøge om medlemskab men indvælges af akademiets siddende medlemmer på grundlag af videnskabelige kvalifikationer. Akademiet er inddelt i fire faggrupper: Den matematisk-fysiske, den biovidenskabelige, den humanistiske og den samfundsvidenskabelige faggruppe.

Hver af de fire faggrupper har 30 ordinære medlemmer, som er valgt på livstid. Når et medlem fylder 67 år bliver pladsen ledig og kan nybesættes. De ældre medlemmer fortsætter med de fulde rettigheder. Akademiet indvælger også udenlandske medlemmer.

Kilder 

 Societas Scientiarum Fennica

Videnskabsakademier
Etableret i 1838
Ryan Bertrand

Ryan Dominic Bertrand (født 5. august 1989) er en engelsk fodboldspiller, der spiller for Leicester i den engelske Premier League og for England som venstre back.

Han har spillet på samtlige ungdomslandshold i England, og fik sin debut på det engelske A-landshold i 2012 mod Italien.

Karriere

Chelsea F.C. 
Bertrand kom til Chelsea fra Gillingham FC for £125,000. Han spillede et år på holdets ungdomshold, og kæmpede sig op på førsteholdet. Han var i 2006 til 2010 udlejet til mange forskellige klubber. 

Ryan Bertrand fik sin debut i Premier League den 20. april 2011, da han blev skiftet ind i stedet for Ashley Cole i 3-1-sejren over Birmingham City. Den 15. juli 2011 skrev Bertrand under på ny fireårig aftale med Chelsea.

Southampton F.C. 
Bertrand skiftede den 30. juli 2014 til Southampton på lån for sæsonen 2014-15. Han fik sin turneringsdebut den 17. august i sæsonens første kamp, da han startede inde og spillede 90 minutter i 2-1-nederlaget ude mod Liverpool. Han scorede for første gang for Southampton den 27. september i 2-1-sejren hjemme over Queens Park Rangers. Han scorede sit andet mål for klubben den 26. december i 3-1-sejren over Crystal Palace. Den 1. februar 2015 fik Bertrand direkte rødt kort i 0-1-nederlaget hjemme til Swansea City efter en tackling på Mo Barrow.

Bertrand skrev den 2. februar 2015 under på en permanent 4½-årig aftale med Southampton for en ukendt transfersum, estimeret til £10 millioner. Den 26. april blev han som den eneste spiller for Southampton udvalgt som en del af PFA Team of the Year.

International karriere 
Bertrand har (pr. 11. september 2012) spillet to kampe for Englands landshold. Bertrand fik sin debut på det engelske A-landshold i 2012 mod Italien. Han har derudover også repræsenteret adskillige ungdomslandshold.

Referencer

Eksterne henvisninger 

 
Ryan Bertrand på chelseafc.com
Ryan Bertrand  på bbc.co.uk
Ryan Bertrand på skysports.com

Fodboldspillere fra Chelsea F.C.
Fodboldspillere fra A.F.C. Bournemouth
Fodboldspillere fra Oldham Athletic A.F.C.
Fodboldspillere fra Reading F.C.
Fodboldspillere fra Nottingham Forest F.C.
Fodboldspillere fra Aston Villa F.C.
Fodboldspillere fra Southampton F.C.
Olympiske fodboldspillere fra Storbritannien
Fodboldspillere ved sommer-OL 2012
Nablus

Nablus er en by i den nordlige del af Vestbredden cirka 63 km nord for Jerusalem. Byen blev grundlagt af den romerske kejser Vespasian i år 72.

Noter

Eksterne henvisninger 
 

Byer i Palæstina
Jamal Blackman

Jamal Clint-Ross Blackman bedre kendt som Jamal Blackman (f. 27. oktober, 1993) er en engelsk fodboldspiller, som spiller som målmand for den amerikanske Major League Soccer klub Los Angeles FC.

Han kom til klubben fra Chelsea i sommeren 2021, hvor han havde haft kontrakt siden 2012 uden dog at opnå kampe for Chelseas førstehold. Han har tidligere repræsenteret det engelske U/19 landshold.

Blackman udviklede sig gennem Chelsea-akademiet som ung og underskrev en professionel kontrakt med klubben i 2012. Han registrerede aldrig et førsteholds optræden for Chelsea, trods dette var han en del af UEFA Champions League finalen 2012 -vindertruppen i 2012.
Blackman blev sendt på flere låneophold i sin Chelsea tid, Middlesbrough, Östersund, Wycombe Wanderers, Sheffield United, Leeds United, Vitesse, Bristol Rovers og Rotherham United inden hans kontrakt udløb i juni 2021.

Den 13. september sluttede han sig til den amerikanske Major League Soccer-klub Los Angeles FC.

Referencer

Eksterne henvisninger 

Fodboldspillere fra England
Fodboldspillere fra Chelsea F.C.
Toyota Verso

Toyota Verso er en kompakt MPV bygget af Toyota siden foråret 2009. Bilen er baseret på platformen fra Toyota Auris, og afløste såvel Toyota Corolla Verso som Avensis Verso. Alt efter udstyrsvariant har modellen op til syv siddepladser.

Historie 

Toyota Verso blev præsenteret på Geneve Motor Show i marts 2009. Designet er tilpasset aktuelle Toyota-modeller som f.eks. Avensis eller iQ.

Målene og akselafstanden er kun lidt større end på forgængeren Corolla Verso. Fronten har en lamelkølergrill, andre forlygter og luftindtag samt en stærkere konturieret motorhjelm.

I kabinen ligner Verso Avensis. Usædvanligt anbragt er de midterste ventilationsdyser og de mod føreren rettede instrumenter, som nu er placeret i midten.

Facelift 

I forsommeren 2013 kommer der en faceliftet udgave af Verso på markedet. Optikken er tydeligt modificeret. Fronten er nu lænet mod anden generation af Auris, mens bagenden er næsten uændret. Motorprogrammet forbliver indtil videre uændret.

Tekniske specifikationer

Eksterne henvisninger 

 Officielt websted 

Verso
Kompakte MPV'er
Forhjulstrukne biler
Biler introduceret i 2009
Biler fra 2000'erne
Biler fra 2010'erne
Dacapo Records

Dacapo Records er et dansk pladeselskab for klassisk musik og ny musik. Det blev grundlagt i 1989 for at fremme dansk klassisk og ny musik i det danske musikliv såvel som i udlandet og modtager statsstøtte fra Statens Kunstråds Musikudvalg efter musikloven. Dacapo udgiver 15-25 album om året, og repertoiret spænder fra de tidligste barokværker af Dietrich Buxtehude til den yngste nyskrevne musik i dag.

Ejerskab 
Dacapo Records er ejet af den selvejende institution Dacapo Edition-S.

Bestyrelsen 
Bestyrelsen for Dacapo består af seks-syv medlemmer, der vælges for fireårige perioder, hvoraf fire medlemmer skal vælges inden for følgende områder: en partiturkomponist; en person fra lydkunst-, installations- og performanceområdet; en person fra medievirksomhedsområdet; en person fra det udøvende område. De øvrige to-tre bestyrelsesmedlemmer vælges, således at bestyrelsens samlede kompetencebehov – herunder indsigt i virksomhedsdrift og musikantologi – tilgodeses bedst muligt. Medlemmer af bestyrelsen modtager ikke vederlag.

Bestyrelsen for 2015-19 består af:

 Per Erik Veng (formand)
 Helene Gjerris, Professor, Det Kongelige Danske Musikkonservatorium
 Maria Frej, Programchef, Klassisk musik, Tivoli
 John Frandsen, Komponist
 Jens Cornelius, Musikjournalist, skribent
 Morten Walderhaug, Kulturhuschef, Bærum Kulturhus

Kunstnere 
Dacapo har bl.a. udgivet indspilninger med følgende kunstnere:
 Aarhus Jazz Orchestra
 Aarhus Symfoniorkester
 Ars Nova Copenhagen
 Athelas Sinfonietta
 BBC Symfoniorkester
 Bine Bryndorf
 Concerto Copenhagen
 Copenhagen Piano Quartet
 Den Danske Klavertrio
 Den Danske Strygekvartet
 Den Jyske Opera
 Det Kongelige Kapel
 Det Kongelige Operakor
 DR KoncertKoret
 DR PigeKoret
 DR SymfoniOrkestret
 DR VokalEnsemblet
 EKKOZONE
 Ensemble MidtVest
 Esbjerg Ensemble
 Helsinki Philharmonic
 Jeppe Just Instituttet
 Kammerkoret CAMERATA
 Katrine Gislinge
 Kronos Kvartetten
 Lars Anders Tomter
 Messer Kvartetten
 Musica Ficta
 New York Filharmonikerne
 Oslo Filharmoniske Orkester
 Oslo Sinfonietta
 Randers Kammerorkester
 SCENATET
 Stenhammar Quartet
 Theatre of Voices
 Trio Ismena
 Wiener Filharmonikerne
 Århus Sinfonietta

Referencer 

Pladeselskaber fra Danmark
Etableret i 1986